Вельмі шмат іх зьнішчыў у апошні час канфлікт у Сірыі, распальваючы нянавісьць і помсту. Не пераставайма маліцца да Госпада, каб Ён выбавіў улюбёны сірыйскі народ ад новых пакутаў, каб удзельнікі канфлікту паклалі канец гвалту і гарантавалі доступ для гуманітарнай дапамогі. Мы бачылі, наколькі моцнай зьяўляецца малітва! І я рады, што да нашай малітвы за супакой у Сірыі сёньня далучаюцца таксама вернікі розных рэлігійных канфесіяў. Ня будзем ніколі губляць малітоўнай адвагі! Адвагі казаць: Госпадзе, даруй супакой Твой Сірыі і ўсяму сьвету. Заклікаю таксама і няверуючых прагнуць супакою, такім прагненьнем, якое перапаўняе сэрцы: яднаймася ўсе, ці ў малітве, ці ў прагненьні. Але ўсе разам, дзеля супакою.